CELEX: C2005/193/15
Language: et
Date: 2005-08-06 00:00:00
Title: Kohtuasi C-212/05: Eelotsusetaotlus, mille esitas Bundessozialgericht 10. veebruari 2005. aasta määrusega kohtuasjas Gertraud Hartmann versus Freistaat Bayern

6.8.2005   
            
            
               ET
            
            
               Euroopa Liidu Teataja
            
            
               C 193/9
            
         Eelotsusetaotlus, mille esitas Bundessozialgericht 10. veebruari 2005. aasta määrusega kohtuasjas Gertraud Hartmann versus Freistaat Bayern
   (Kohtuasi C-212/05)
   (2005/C 193/15)
   Kohtumenetluse keel: saksa
   Euroopa Ühenduste Kohus on saanud Bundessozialgericht'i 10. veebruari 2005. aasta määrusega esitatud eelotsusetaotluse kohtuasjas Gertraud Hartmann v. Freistaat Bayern, mis saabus kohtukantseleisse 17. mail 2005.
   Bundessozialgericht küsib Euroopa Kohtult eelotsust järgmistes küsimustes:
   
               a)
            
            
               Kas liikumisvabadust kasutava töötajana nõukogu 15. oktoobri 1968. aasta määruse (EMÜ) nr 1612/68 töötajate liikumisvabaduse kohta ühenduse piires (1) (edaspidi “määrus nr 1612/68”) tähenduses tuleb käsitleda ka Saksamaa kodanikku ajavahemikus 1994. aasta jaanuar — 1998. aasta september, kes asus 1990. aastal elama Austriasse, säilitades samal ajal oma töökoha Saksamaal postiametnikuna ning töötades sellest ajast alates piirialatöötajana?
            
         
               b)
            
            
               Juhul, kui vastus esimesele küsimusele on jaatav:
               Kas määruse nr 1612/68 artikli 7 lõige 2 mõttes on tegemist kaudse diskrimineerimisega, kui Austrias elavale, küsimuses a nimetatud isiku mittetöötavale Austria kodanikust abikaasale ei maksta asjaomasel ajavahemikul Saksa vanemahüvitist, kuna tal ei ole Saksamaal ei elukohta ega alalist viibimiskohta?
            
         
      (1)  EÜT L 257, lk 2.